विश्व की सबसे ऊंची 156 फीट की हनुमान की मूर्ती चार साल में बनकर तैयार

साेलन.साेलन से करीब 15 किलाेमीटर दूरी पर स्थित सुल्तानपुर के नजदीक लाडो गांव देश-दुनिया में अपनी पहचान बनाने जा रहा है। यहां पर स्थित मानव भारती यूनिवर्सिटी में दुनिया की सबसे ऊंची 156 फीट ऊंची हनुमानजी की मूर्ति बनकर पूरी तरह तैयार हो गई है।

21 जून काे मुख्यमंत्री जयराम ठाकुर इस मूर्ति का अनावरण करेंगे। इस दौरान केंद्रीय मंत्री भी माैजूद रहेंगे। बता दें कि मानव भारती चैरिटेबल ट्रस्ट ने वर्ष 2014 में मू्र्ती के निर्माण का कार्य शुरू किया गया था। इसका काम मातूराम आर्ट सेंटर दिल्ली काे दिया था। इस मूर्ति को मूर्तिकार पद्मश्री नरेश कुमार ने बनाया है।

ये है मूर्ति की विशेषता: यह मूर्ति 156 फीट ऊंची है। 20 फीट इसकी नींव है। हनुमान की मूर्ति में 21 फीट ऊंचा चेहरा है। इसके अलावा 19 फीट की बाजू और 26 फीट लंबे पांव है। इस मूर्ती काे चार साल में बनाकर पूरी तरह तैयार किया गया है। मूर्ति बनाने में 2 हजार टन सरिया, सीमेंट और बाकी सामान इस्तेमाल किया गया है। मूर्ति में लगी पाइपें नुकसान करने वाले पानी को बाहर निकालेंगी। इस मूर्ति पर भूकंप का भी काेई असर नहीं हाेगा। इसके अलावा इस मूर्ति पर परिंदा भी पर नहीं मार पाएगा। इसके लिए मूर्ति पर शाॅक वेवर्स लगाए जा रहे हैं।

लिम्का बुक ऑफ वर्ल्ड रिकाॅर्ड में दर्ज हाेगा नाम:

मूर्ति का नाम लिम्का बुक ऑफ वर्ल्ड रिकाॅर्ड में दर्ज हाेगा। मानव भारती विश्वविद्यालय ने इसके लिए सारे दस्तावेज तैयार करके भेज दिए हैं। लिम्का बुक ऑफ वर्ल्ड रिकाॅर्ड की टीम कभी भी इसकी चैकिंग के लिए पहुंच सकती है। मूर्ति के बनने के बाद मानव भारती यूनिवर्सिटी धार्मिक पर्यटन का एक नया डेस्टिनेशन बनेगा और स्थानीय लाेगाें काे राेजगार भी मिलेगा। मूर्ति के दर्शन के लिए यूनिवर्सिटी के अलग से रास्ता बनाया है, ताकि पर्यटक यहां पर आसानी से दर्शन कर सके।

अभी यहां है विश्व में सबसे ऊंची हनुमानजी की मूर्ति

विश्व में : त्रिनिदाद और टोबैगो द्वीप में 85 फीट ऊंची हनुमान की मूर्ति है।

देश में: आंध्रप्रदेश के विजयवाड़ा में 135 फीट ऊंची मूर्ति बनी हुई है।

प्रदेश में : हिमाचल के जाखू में हनुमानजी की 108 फीट ऊंची मूर्ति स्थापित है।